**REPUBLIKA HRVATSKA**



**MEĐIMURSKA ŽUPANIJA**

**OPĆINA OREHOVICA**

Čakovečka 9, 40322 Orehovica

MB 2542587 OIB 99677841113

tel. 040/635-275; fax: 040/636-039

e-mail: [opcina-orehovica@ck.t-com.hr](mailto:opcina-orehovica@ck.t-com.hr)

Internet adresa: [www.orehovica.hr](http://www.orehovica.hr/)

Klasa: 021-05/16-01/13

Urbroj: 2109/22-10-16-17

Orehovica, 21.12.2016. godine

**Z A P I S N I K**

s 20. sjednice Općinskog vijeća Općine Orehovica, održane 21.12.2016. godine u općinskoj vijećnici Općine Orehovica s početkom u 18.00 sati.

Sjednicu je sazvao predsjednik Općinskog vijeća Općine Orehovica Branko Sušec pozivom klasa: 021-05/16-01/13, urbroj: 2109/22-10-16-01 od 14.12.2016. godine.

Nazočni vijećnici: Erika Baranašić, Nikola Bukal, Tamara Hrelja, Mato Kalanjoš, Silvio Kozjak, Zlatko Orsag, Viktor Pintarić i Snježana Šafarić. Sjednici prisustvuje Općinski načelnik Franjo Bukal, zamjenik općinskog načelnik Željko Martinec, zamjenik Općinskog načelnika iz reda pripadnika romske nacionalne manjine Nedeljko Marić, predsjednik VMO Vularija Dragutin Klobučarić, predsjednik VMO Podbrest Mario Lončarić i predsjednik VMO Orehovica Renato Plaftak. Osim vijećnika sjednici su nazočile službenice Jedinstvenog upravnog odjela Općine Orehovica Renata Božek i Maja Martinec, vježbenik na stručnom osposobljavanju Josip Hlapčić, i vježbenica na stručnom osposobljavanju Žaklina Vađunec u svojstvu zapisničara.

Sjednicu je otvorio i vodio predsjednik Općinskog vijeća Branko Sušec. Pozdravio je sve prisutne te je tvrdio da sjednici prisustvuje 9 od 14 vijećnika, da postoji kvorum te da će sve odluke donesene na ovoj sjednici biti pravovaljane.

Predsjedavajući je otvorio aktualni sat u trajanju od 45 minuta.

Za riječ je zamolio zamjenik općinskog načelnika Željko Martinec , koji je prvo pozdravio sve prisutne te se obraća svima s obzirom da je bio prozvan na posljednjoj sjednici Općinskog vijeća. Rekao je kako je prije 4 godine prihvatio dužnost zamjenika načelnika iako je imao dobar posao i nije brinuo o egzistenciji, međutim, nakon dvije godine stvari su krenule nizbrdo, čak se i obratio općinskom načelniku kako bi ga zaposlio te bi profesionalno obavljao dužnost zamjenika načelnika, međutim za to nije bilo mjesta u proračunu. Nakon toga pronašao je novi posao na kojem je radio u dvije smjene i puno puta je za vrijeme sjednice Vijeća radio i nije bio u mogućnosti odazvati se na sjednicu. Nakon toga pronašao je posao na terenu i sad radi kao vozač uglavnom u Njemačkoj. Posao vozača je naporni i uglavnom je na putu ili se odmara kako bi bio spreman za naporan put. Vijećnik Marko Hunjadi koji ga je prozvao sada nije prisutan, iako mu je puno puta radio usluge za vrijeme obavljanja posla te spomenuti vijećnik dobro zna gdje je on i sa čime se bavi, te bi sad isto tako mogao postaviti pitanje gdje je taj dotični vijećnik. Dalje spominje kako je gospodin Hunjadi rekao da postavlja pitanje u ime mještana općine Orehovica, postavlja pitanje tko boravi više s mještanima od njega i razgovara s njima. Ovim putem pred svima prisutnima podnosi ostavku na mjestu zamjenika općinskog načelnika, veli da mu je bilo drago surađivati sa svima prisutnima i zahvaljuje na toj suradnji. Gospodin Martinec je napustio Sjednicu, iako ga je općinski načelnik Franjo Bukal zamolio da ostane do kraja sjednice.

Općinski načelnik Franjo Bukal veli kako je ovaj istup bio vrlo emotivan, kako se približavaju izbori, a vijećnicima koji predstavljaju političke stranka omogućeno je postavljanje pitanja. Napominje da je se u materijalima za ovu sjednicu nalazi i lista prisutnosti svih vijećnika i pripadnika izvršne vlasti na svim sjednicama održanim tijekom ovog saziva Općinskog vijeća. Naglašava da je ovo sjednica Vijeća te da predstavnici izvršne vlasti nisu dužni prisustvovati istoj. Dužni su pripremiti odluke koje se predaju predsjedniku Općinskog vijeća, koji zatim vodi sjednicu , a što se tiče vijećničkih pitanja, oni se mogu dati u pisanom obliku te se na postavljeno pitanje može odgovoriti na sljedećoj sjednici.

Predsjednik Općinskog vijeća Branko Sušec rekao je kako je dao riječ zamjeniku načelnika budući da je na zadnjoj sjednici Vijeća bio prozvan. Napominje kako se na do sad održanim sjednicama nije bilo provokacija i da se prema listi prisutnosti , koja se nalazi u materijalima za ovu sjednicu, vidi koliko je tko bio prisutan te da je zamjenik načelnika bio više prisutan od vijećnika koji ga je prozvao. Žao mu je što je zamjenik načelnika na ovakav način dao ostavku, međutim, svi koji sudjeluju u političkom životu moraju biti spremni na ovakve provokacije. Smatra da to nije normalno, ali takva je praksa u političkom životu u Republici Hrvatskoj.

Općinski načelnik Franjo Bukal još nadodaje kako je firma Alpro Šardi na grobnoj kući postavila alu stolariju i kako super izgleda. Napominje kako su se sve investicije predviđene za 2016. godinu i ostvarene. Ostala je još postava ograde na groblju koja nije ostvarena zbog vremenskih prilika, međutim, kad se vrijeme popravi očekuje se dovršetak kompletene ograde oko groblja u Orehovici.

U aktualnom satu pitanja više nije bilo, te je isti završen u 18.14.

Predsjedavajući je prisutnima predložio dnevni red koji su vijećnici primili uz poziv za sjednicu.

***D N E V N I R E D***

1. Prihvaćanje zapisnika s 19. sjednice Općinskog vijeća Općine Orehovica,
2. Donošenje Odluke o I. izmjenama i dopunama proračuna za 2016 godinu,
3. Donošenje Odluke o I. izmjenama i dopunama Programa održavanja objekata komunalne infrastrukture za 2016. godinu,
4. Donošenje Odluke o I. izmjenama i dopunama Programa gradnje objekata komunalne infrastrukture za 2016. godinu,
5. Donošenje Odluke o I. izmjenama i dopunama Programa financiranja javnih potreba u kulturi i športu za 2016. godinu,
6. Donošenje Odluke o I. izmjenama i dopunama Odluke o sredstvima za ostvarivanje novčanih pomoći i socijalnih usluga građana i kućanstava u 2016. godini,
7. Donošenje Odluke o izmjenama i dopunama Programa korištenja sredstava naknade za ozakonjenje nezakonito izgrađenih zgrada na području Općine Orehovica za 2016. godinu,
8. Donošenje Odluka o prijedlogu za imenovanje suca porotnika Općinskog suda u Čakovcu i sudaca porotnika za mladež,
9. Donošenje Izmjene i dopune Odluke o privremenom korištenju i zakupu prostora u vlasništvu Općine Orehovica,
10. Donošenje Pravilnika o dodjeli prostora u vlasništvu Općine Orehovica na korištenje udrugama,
11. Donošenje Odluke o usvajanju revizije Procjene ugroženosti od požara i Plana zaštite od požara za područje Općine Orehovica,
12. Donošenje Provedbenog plana unapređenja zaštite od požara na području Općine Orehovica za 2017. godinu,
13. Donošenje i usvajanje
    1. Analiza stanja sustava civilne zaštite Općine Orehovica za 2016. godinu,
    2. Godišnjeg plana razvoja sustava civilne zaštite Općine Orehovica za 2017. godinu,
14. Izvješća
    1. Izvješće o oslobođenjima od plaćanja komunalnog doprinosa od 26.08.2016. do 14.12.2016. godine,
    2. Izvješće načelnika Općine Orehovica za razdoblje od 26.08.2016. do 14.12.2016. godine,
15. Informacije
    1. Stanje sigurnosti za studeni 2016. godine,
16. Razno.

Predsjedavajući je predložio dopunu dnevnog reda:

1. Dodaje se nova točka 8. koja glasi: „Donošenje Odluke o donošenju III. izmjena i dopuna

Prostornog plana uređenja Općine Orehovica“

1. Dodaje se nova točka 9. koja glasi: „Donošenje Odluke o donošenju Urbanističkog plana

uređenja izdvojenog područja „ Gospodarska zona Podbrest“

1. Točke 8., 9., 10.,11.,12., 13., 14., 15 i 16., postaju točke 10., 11., 12., 13., 14.,15.,16., 17. i 18.

Predsjedavajući je dao na glasovanje dopunjeni dnevni red. Dopunjeni dnevni red je jednoglasno usvojen.

**Ad.1. Prihvaćanje zapisnika s 19. sjednice Općinskog vijeća Općine Orehovica**

Predsjedavajući je prisutne pozvao na raspravu glede zapisnika s 19. sjednice Općinskog vijeća održane 01.12.2016. godine.

Zapisnik s 19. sjednice Općinskog vijeća prihvaćen je jednoglasno.

**Ad.2. Donošenje Odluke o I. izmjenama i dopunama proračuna za 2016 godinu**

Prijedlog odluke podnio je općinski načelnik Franjo Bukal.

Navedeni prijedlog obrazlaže općinski načelnik Franjo Bukal. Poznato je da je na prošloj sjednici održanoj 01.12. 2016. godine prihvaćen proračuna za 2017. godinu s prikazom za 2018. i 2019. godinu. Prijedlog ove odluke odnosi se na plan koji je donesen zajedno s odlukama vezanim uz proračun za 2016. godinu, prema kojem se vidi za koje 3 investicije nisu pristigla sredstva, a to se odnosi na natječaje, za ekološku javnu rasvjetu ukupne vrijednosti 2.500.000,00 kuna koji nije bio raspisan,te za sustav oborinske odvodnje u sklopu mjere 7.4. i sukcesija s Općinom Mala Subotica za koji se svake godine rade usklađenja. Kad se zbroje sve 3 stavke to je 3.456.000,00 kuna, i jasno se vidi da je doneseni proračun dobro isplaniran. Naglašava kako je najviše zadovoljan sa činjenicom da su sve planirane investicije ostvarene, izvedene, refundirane i plaćene u cijelosti prema izvođačima. Zadovoljan je i s javnim ustanovama koje su se uključile u projekte, posebno ŽUC koji je sufinancirao kružni tok s gotovo 700.000,00 kuna, sufinancirali su sustav oborinske odvodnje s 230.000,00 kn, a isto toliko i Međimurske vode. Za sljedeću godinu je zadana velika zadaća, i kad se pogleda državni proračuna za 2017. godinu, u pogledu tzv. „pomoći“ općinama i gradovima s prijašnjeg iznosa od otprilike 1.700.000,00 kuna smanjena je na približno 1.500.000,00 kuna, razlika je oko 160.000,00 kuna, a to je iznos od 10% proračuna Općine Orehovica. Dobrovoljnim vatrogasnim društvima je plaćeno 8.300,00 kuna, što zajedno s JVP Čakovec iznosi 90.000,00 kuna. Za sustav civilne zaštite nabavljena je oprema od firme Vatropromet u iznosu od 40.330,00 kuna , u proračunu je bilo predviđeno 20.000,00 kuna, a sve je prikazano u ovom rebalansu. Povodom blagdana Svetog Nikole, Općina Orehovica odlučila je darivati svoje najmlađe mještane. Pokloni su osigurani za ukupno 253 djece vrtićke i predškolske dobi ta za učenike OŠ Orehovica od 1.-4. razreda. Također je osigurano 80 paketa prehrane i sredstva za osobnu higijenu koji će se podijeliti osobama kojima je to potrebno za božićne i novogodišnje blagdane. Namirnice u paketu pojedinačne vrijednosti su 160,00 kuna. Pokloni su se podijelili na temelju popisa koji je sastavio socijalni odbor Općine Orehovica. Za sljedeću godine planirane su uskrsnice odnosno božićnice za umirovljenike s područja Općine Orehovica koji primaju mirovinu manju od 2.000,00 kuna. Naravno radi se o jednokratnoj pomoći.

Daljnje rasprave nije bilo.

Predsjedavajući je dao prijedlog Odlukeo I. izmjenama i dopunama proračuna za 2016 godinu na glasovanje.

Odluka o I. izmjenama i dopunama proračuna za 2016 godinu prihvaćena je jednoglasno.

**Ad.3. Donošenje Odluke o I. izmjenama i dopunama Programa održavanja objekata**

**komunalne infrastrukture za 2016. godinu**

Prijedlog odluke podnosi općinski načelnik Franjo Bukal.

Rasprave nije bilo.

Predsjedavajući je dao prijedlog Odluke o I. izmjenama i dopunama Programa održavanja objekata komunalne infrastrukture za 2016. godinu na glasovanje.

Odluka o I. izmjenama i dopunama Programa održavanja objekata komunalne infrastrukture za 2016. godinu prihvaćena je jednoglasno.

**Ad.4. Donošenje Odluke o I. izmjenama i dopunama Programa gradnje objekata komunalne**

**infrastrukture za 2016. godinu**

Prijedlog odluke podnosi općinski načelnik Franjo Bukal.

Rasprave nije bilo.

Predsjedavajući je dao prijedlog Odluke o I. izmjenama i dopunama Programa gradnje objekata komunalne infrastrukture za 2016. godinu na glasovanje.

Odluka o I. izmjenama i dopunama Programa gradnje objekata komunalne infrastrukture za

2016.godinu prihvaćena je jednoglasno.

**Ad.5. Donošenje Odluke o I. izmjenama i dopunama Programa financiranja javnih**

**potreba u kulturi i športu za 2016. godinu**

Prijedlog odluke podnosi općinski načelnik Franjo Bukal.

Prijedlog obrazlaže općinski načelnik Franjo Bukal. Umanjen je iznos vjerskim zajednicama s predviđenih 47.800,00 kuna na 30.000,00 kuna.

Daljnje rasprave nije bilo.

Predsjedavajući je dao prijedlog Odluke o I. izmjenama i dopunama Programa financiranja javnih potreba u kulturi i športu za 2016. godinu na glasovanje.

Odluka o I. izmjenama i dopunama Programa financiranja javnih potreba u kulturi i športu za 2016. godinu prihvaćena je jednoglasno.

**Ad.6. Donošenje Odluke o I. izmjenama i dopunama Odluke o sredstvima za ostvarivanje**

**novčanih pomoći i socijalnih usluga građana i kućanstava u 2016. godini**

Prijedlog odluke podnosi Općinski načelnik Franjo Bukal.

Općinski načelnik Franjo Bukal u navedenom prijedlogu naglašava ukupni iznos od 524.70,3,00 kuna, koji se izdvojio na novčane pomoći i socijalne usluge stanovnika s područja Općine Orehovica, u što spadaju dječji vrtići,, drva za ogrjev, donacije, asistenti, zamolbe… Za sufinanciranje troškova nabave udžbenika, ove godine se nisu izdvajala sredstva. Smatra da je to pozamašno za ovakav proračun koji ima Općina Orehovica.

Daljnje rasprave nije bilo.

Predsjedavajući je dao prijedlog Odluke o I. izmjenama i dopunama Odluke o sredstvima za ostvarivanje novčanih pomoći i socijalnih usluga građana i kućanstava u 2016. godini na glasovanje.

Odluka o I. izmjenama i dopunama Odluke o sredstvima za ostvarivanje novčanih pomoći i socijalnih usluga građana i kućanstava u 2016. godini prihvaćena je jednoglasno.

**Ad.7. Donošenje Odluke o izmjenama i dopunama Programa korištenja sredstava naknade**

**za ozakonjenje nezakonito izgrađenih zgrada na području Općine Orehovica za 2016.**

**godinu**

Prijedlog odluke podnosi Općinski načelnik Franjo Bukal.

Iz navedenog prijedloga Programa vidljivo je da se u 2016. godini prikupilo ukupno 35.000,00 kuna od sredstava naknade za ozakonjenje nezakonito izgrađenih zgrada na području općine Orehovica.

Rasprave nije bilo.

Predsjedavajući je dao prijedlog Odluke o izmjenama i dopunama Programa korištenja sredstava naknade za ozakonjenje nezakonito izgrađenih zgrada na području Općine Orehovica za 2016. godinu na glasovanje.

Odluke o izmjenama i dopunama Programa korištenja sredstava naknade za ozakonjenje nezakonito izgrađenih zgrada na području Općine Orehovica za 2016. godinu prihvaćen je jednoglasno.

**Ad.8. Donošenje Odluke o donošenju III. izmjena i dopuna Prostornog plana uređenja Općine Orehovica**

Prijedlog Odluke podnosi Općinski načelnik Franjo Bukal.

Navedeni prijedlog odluke obrazložio je načelnik Franjo Bukal koji veli da je donošenje ove Odluke jako bitno jer, jer bez toga pada u vodu sav trud vezan uz projektiranje gospodarske zone, infrastrukture cesta, oborinske odvodnje. Ukoliko će danas prihvatiti prijedlog ove Odluke, ona će stupiti na snagu danom donošenja, a sve kako bi se mogao prijaviti pripremljeni projekt izgradnje uličnog koridora s oborinskom odvodnjom u Podbrestu. Natječaj za prijavu projekta na tipoperacije 7.2.2. traje do 23.12.2016. godine. O Prijedlogu elaborata III. izmjena i dopuna prostornog plana uređenja Općine Orehovica i Urbanističkog plana uređenja izdvojenog područja Gospodarske zone Podbrest tijekom studenoga bila je otvorena javna rasprava, a 16.11. održano je i javno izlaganje navedenih projekata. Ta procedura traje i do godine dana, a Općina orehovica ju je obavila po ubrzanom postupku. Prostorni plan Općine Orehovica mijenjao se svake 3 godine, s tim da je 2006. godine doneseni prvi Prostorni plan uređenja Općine Orehovica.

Branko Sušec poziva sve vijećnike ukoliko za ubuduće imaju kakvu ideju odnosno sugestiju vezano uz prostorni plan neka je iznesu, jer bez plana nema mogućnosti gradnje pa ni daljnjeg razvoja.

Daljnje rasprave nije bilo.

Predsjedavajući je dao prijedlogOdluke o donošenju III. izmjena i dopuna Prostornog plana uređenja Općine Orehovica na glasovanje.

Odluke o donošenju III. izmjena i dopuna Prostornog plana uređenja Općine Orehovica prihvaćen je jednoglasno.

**Ad.9. Donošenje Odluke o donošenju Urbanističkog plana uređenja izdvojenog područja „ Gospodarska zona Podbrest“**

Prijedlog odluke podnosi Općinski načelnik Franjo Bukal.

Ovu točku predlagatelj nije posebno objašnjavao budući da je obrazloženje izneseno uz točki 8.

Rasprave nije bilo.

Predsjedavajući je dao prijedlogOdluke o donošenju Urbanističkog plana uređenja izdvojenog područja „Gospodarska zona Podbrest“ na glasovanje.

Odluke o donošenju Urbanističkog plana uređenja izdvojenog područja „Gospodarska zona Podbrest“ prihvaćen je jednoglasno.

**Ad.10. Donošenje Odluka o prijedlogu za imenovanje suca porotnika Općinskog suda u**

**Čakovcu i sudaca porotnika za mladež**

Prijedlog odluke podnosi općinski načelnik Franjo Bukal.

Za suca porotnika Općinskog suda u Čakovcu predlaže se gospođa Božica Matijašec, kojoj

istječe mandat od 4. godine te se predlaže da se ponovno imenuje. Za suca porotnika za mladež predlaže se gospođa Kristina Plevnjak. Općinski načelnik Franjo Bukal napominje da se radi o prijedlozima kandidata, a da je na Županijskoj skupštini da ih izabere.

Daljnje rasprave nije bilo.

Predsjedavajući je dao prijedlogOdluke o prijedlogu za imenovanje suca porotnika Općinskog

suda u Čakovcu i sudaca porotnika za mladež na glasovanje.

Odluka o prijedlogu za imenovanje suca porotnika Općinskog suda u Čakovcu i sudaca

porotnika za mladež prihvaćena je jednoglasno.

**Ad. 11. Donošenje Izmjene i dopune Odluke o privremenom korištenju i zakupu**

**prostora u vlasništvu Općine Orehovica**

Prijedlog odluke podnosi općinski načelnik Franjo Bukal.

Radi se o Odluci usvojenoj na 18. sjednici Vijeća te se izmjene odnose na članak 10. Koji se odnosi na popis prostorija u vlasništvu Općine Orehovica. Mijenja se površina prostorije bivše vjenčaone, kao i popis prostorija koji je čine, isto tako i prostor iznad poslovnog objekta u Vulariji.

Mijenja se i cijena zakupa za korištenje bivše vjenčaone na 300,00 kuna mjesečno.

U Prilogu I odnosno zahtjevu za dodjelu prostora u vlasništvu općine Orehovica na privremeno korištenje dodan je OIB podnositelja i odgovorna osoba, odnosno osoba koja zastupa podnositelja. Viktor Pintarić predlaže da se uvede i iban podnositelja.

Daljnje rasprave nije bilo.

Predsjedavajući je dao prijedlogOdluke o Izmjenama i dopunama Odluke o privremenom korištenju i zakupu prostora u vlasništvu Općine Orehovice na glasovanje.

Odluke o Izmjenama i dopunama Odluke o privremenom korištenju i zakupu prostora u vlasništvu Općine Orehovica prihvaćena je jednoglasno.

**Ad.12. Donošenje Pravilnika o dodjeli prostora u vlasništvu Općine Orehovica na**

**korištenje udrugama**

Prijedlog Pravilnika podnosi općinski načelnik Franjo Bukal.

Pravilnikom su propisane prostorije koje će se dati udrugama na korištenje, kao i cijene zakupa navedenih prostorija. Prostori će se dodjeljivati na temelju provedenog javnog natječaja, prema propisanim kriterijima koji će morati biti zadovoljeni. Prostorije se mogu dati na korištenje na razdoblje do 5 godina.

Rasprave nije bilo.

Predsjedavajući je dao prijedlog Pravilnika o dodjeli prostora u vlasništvu Općine Orehovica na korištenje udrugama na glasovanje.

Pravilnik o dodjeli prostora u vlasništvu Općine Orehovica na korištenje udrugama usvojen je jednoglasno.

**Ad.13. Donošenje Odluke o usvajanju revizije Procjene ugroženosti od požara i Plana**

**zaštite od požara za područje Općine Orehovica**

Prijedlog odluke podnosi općinski načelnik Franjo Bukal.

Sukladno odredbama Zakona o zaštiti od požara („Narodne novine“ broj 92/10), jedinice lokalne i područne (regionalne) samouprave donose plan zaštite od požara na temelju procjene ugroženosti od požara.

Jedinice lokalne i područne (regionalne) samouprave usklađuju najmanje jednom godišnje s novonastalim uvjetima postojeće planove zaštite od požara, a procjene ugroženosti jednom u pet godina.

Uvidom u važeću Procjenu ugroženosti od požara i Plan zaštite od požara za Općinu Orehovica, polazeći od vremena izrade te ocjenjujući usklađenost navedene dokumentacije s novonastalim uvjetima pristupilo se cjelovitoj reviziji navedenih dokumenata.

Izrađivač revidiranih dokumenata je Vizor d.o.o. iz Varaždina.

Rasprave nije bilo.

Predsjedavajući je dao prijedlog Odluke o usvajanju revizije Procjene ugroženosti od požara i Plana zaštite od požara za područje Općine Orehovica na glasovanje.

Odluka o usvajanju revizije Procjene ugroženosti od požara i Plana zaštite od požara za područje Općine Orehovica usvojena je jednoglasno.

**Ad.14. Donošenje Provedbenog plana unapređenja zaštite od požara na području Općine**

**Orehovica za 2017. godinu**

Prijedlog Provedbenog plana podnosi općinski načelnik Franjo Bukal.

Prijedlog obrazlaže općinski načelnik Franjo Bukal. Smatra da je Provedbeni plan lijepo obrazložen te da se vidi da su glavni izvršitelji DVD-i, te da se i dalje planira nabava opreme za vatrogasce, a sve kako bi bili što spremniji da obrane ljudske živote, te da spase nekretnine. pokretnine, odnosno svakog pojedinca na području Općine i šire.

Rasprave nije bilo.

Predsjedavajući daje prijedlog Provedbenog plana unapređenja zaštite od požara na području općine Orehovica za 2017. godinu na glasovanje.

Provedbenog plana unapređenja zaštite od požara na području općine Orehovica za 2017. godinu usvojen je jednoglasno.

**Ad. 15. Donošenje i usvajanje**

**a) Analiza stanja sustava civilne zaštite Općine Orehovica za 2016. godinu**

Prijedlog Analize stanja sustava civilne zaštite Općine Orehovica za 2016. godinu podnosi općinski načelnik Općine Orehovica.

Navedeni prijedlog obrazlaže općinski načelnik Franjo Bukal. U Analizi stanja sustav civilne zaštite navedeni su svi pripadnici operativnih snaga sustava civilne zaštite, kao i aktivnosti koje su proveli u 2016. godini. Napominje kako u sustav civilne zaštite spada i Hrvatska gorska služba za spašavanje (HGSS) za koju se izdvaja 0,50kn po glavi stanovnika te da je Općina Orehovica među prvima donijela odluku o financiranju HGSS.

Rasprave nije bilo.

Predsjedavajući je dao prijedlog Analize sustava civilne zaštite Općine Orehovica za 2016. godinu na glasovanje.

Analize sustava civilne zaštite Općine Orehovica za 2016. godinu usvojena je jednoglasno.

**b) Godišnjeg plana razvoja sustava civilne zaštite Općine Orehovica za 2017. Godinu**

Prijedlog Godišnjeg plana razvoja sustava civilne zaštite Općine Orehovica za 2017. Godinu podnosi općinski načelnik Franjo Bukal.

U navedenom planu postavljeni su zadaci koje Općina Orehovica zajedno sa pripadnicima operativnih snaga sustava civilne zaštite mora ostvariti u 2017. godini.

Rasprave nije bilo.

Predsjedavajući daje Godišnjeg plana razvoja sustava civilne zaštite Općine Orehovica za 2017. Godinu na glasovanje.

Godišnjeg plana razvoja sustava civilne zaštite Općine Orehovica za 2017. Godinu usvojen je jednoglasno.

**Ad. 16. Izvješća**

* 1. **Izvješće o oslobođenjima od plaćanja komunalnog doprinosa od 26.08.2016. do 14.12.2016. godine**

U izvještajnom razdoblju od plaćanja komunalnog doprinosa oslobođeni su sljedeći investitori – hrvatski branitelji i članovi obitelji umrlih hrvatskih branitelja u postupcima ozakonjenja nezakonito izgrađenih zgrada u ukupnom iznosu od 9.339,58 kuna:

|  |  |  |
| --- | --- | --- |
| R.br. | Prezime i ime | Iznos oslobođenja (kn) |
| 1. | Kosir Ivan | 1.304,28 |
| 2. | Plaftak Dragutin | 4.828,75 |
| 3. | Just Zvonko | 3.206,55 |
| UKUPNO | | 9.339,59 |

* 1. **Izvješće načelnika Općine Orehovica za razdoblje od 26.08.2016. do 14.12.2016. godine**

Rasprave o navedenom izvješću nije bilo.

**Ad. 17. Stanje sigurnosti za studeni 2016. Godine**

Policijska uprava međimurska u **studenom 2016. godine** na području Općine Orehovica zabilježila je 1 prekršaj iz Zakona o prekršajima iz javnog reda i mira u Orehovici te je evidentirana 1 prometna nesreća s nastalom materijalnom štetom. Posebno je naglašeno da policija svakodnevno obilazi područje Općine zbog učestalog skupljanja mladeži oko škole u večernjim satima i radi oštećivanja imovine Stanje sigurnosti ocjenjeno vrlo dobrim.

**Ad.18. Razno**

Općinski načelnik Franjo Bukal pročitao je presudu Trgovačkog suda u Bjelovaru o sporu oko podjele imovine nakon sukcesije Općine Orehovice s Općinom Malom Suboticom. Na Trgovačkom sudu u Bjelovaru, dana 4. listopada 2016. godine, održana je glavna rasprava o sporu vezanom uz sukcesiju Općine Orehovica i Općine Mala Subotica. Općinu Orehovica zastupala je odvjetnica Zdenka Jukić. Na temelju zaključene glavne rasprave održane 04. listopada 2016., Trgovački sud u Bjelovaru donio je presudu dana 09. prosinca 2016., kojom je prihvatio tužbeni zahtjev te je presudio da je Općina Mala Subotica dužna isplatiti Općini Orehovica ukupni iznos od 1.195.799,74 kn, zajedno sa zakonskim zateznim kamatama u iznosu od 598.347,74 kn, te da je Općina Mala Subotica dužna Općini Orehovica nadoknaditi parnične troškove u iznosu od 80.375,00 kn, u roku od 8 dana. Protiv presude može se podnijeti žalba u roku od 8 dana od dana primitka presude.

Dana 14.12.2016. godine održana je usmena rasprava u predmetu postupka podjele imovine, prava i obveza između Općine Orehovica i Općine Mala Subotica u prostorijama Ministarstva uprave, Povjerenstva Vlade Republike Hrvatske za rješavanje sporova o pravima općina, gradova i županija. Na navedenoj raspravi općinski načelnik je prisustvovao sam, jer je odvjetnici Jukić, kojoj je dana punomoć umrla majka, dok su iz Općine Mala Subotica došle 4 osobe- odvjetnik, načelnik, bivši načelnik gospodin Šegović i gospodin Križajić, bivši zamjenik župana Međimurske županije. Općinski načelnik se nadao da će na toj raspravi prekinuti s tom lakrdijom, međutim, nisu se izjasnili do kraja rasprave, čuvaju svoj ego na uštrp svih mještana općine Mala Subotica, jer oni su veličina, borci za pravdu i novce, koji im ne pripadaju kao što presuda govori. Mi ne tražimo ništa više, a ni manje od onoga što nam po zakonu pripada i uvijek smo spremni razgovarati po tom pitanju. Smatra da jedino takva presuda, kakva je donesena ima smisla, te da je dokaz kako sudstvo funkcionira, sve ostalo bi bila farsa, te bi Općina Orehovica u protivnom bila jedina Općina koja ne bi participirala ono na što ima zakonsko pravo,a to je podjela imovine od prodaje stanova bivše Općine Čakovec. Budući da Općina Mala Subotica nije prihvatila presudu kao takvu, općinski načelnik Franjo Bukal predao je zahtjev za isplatu novčanih sredstava Općini Mala Subotica za otkup stanova na kojima postoji stanarsko pravo u razdoblju od 21.07.2010. do 31. siječnja 2016. godine, a za koje postoje izvješća od PBZ-a prema kojem je u tom razdoblju prometovano ukupno 663.550,57 kuna, a iste je participirala Općina Mala Subotica. U zahtjevu se traži refundacija od 230.849,24 kune ili 34,79% plus kamata za to razdoblje. Odluka će uslijediti pisano.

Na kraju je odvjetnik protustranke pitao, i dosegao dno dna upitavši Povjerenstvo neka se izjasne tko je od njih član Hrvatske narodne stranke.

Općinski načelnik je najavio sazivanje tiskovne konferencije jer ljudi s područja Male Subotice ne znaju što se događa, nisu upućeni u ovaj predmet. Napominje kako su troškovi odvjetnice Jukić prihvaćeni u iznosu od 80.375,00 kuna, a da su usluge gospodina Ivkovića vjerojatno i trostruko veće.

I na kraju je svima prisutnima zaželio sretan i blagoslovljen Božić te još uspješniju Novu 2017. godinu.

Završeno u 19.10

Zapisnik vodila

Žaklina Vađunec

**Predsjednik Općinskog vijeća Općine Orehovica**

Branko Sušec